אקטיניד

מספר אטומי שם סמל 89 אקטיניום Ac 90 תוריום Th 91 פרוטקטיניום Pa 92 אורניום U 93 נפטוניום Np 94 פלוטוניום Pu 95 אמריציום Am 96 קוריום Cm 97 ברקליום Bk 98 קליפורניום Cf 99 איינשטייניום Es 100 פרמיום Fm 101 מנדלביום Md 102 נובליום No 103 לורנציום Lr

סדרת האקטינידים היא סדרה כימית של 15 יסודות כבדים דומים למדי. הדמיון נובע מכך שבהתקדמות בשורה זו מתמלא ענן האלקטרונים f, שהוא ענן פנימי ביותר ושאין לו השפעה על הערכיות, הקובעת את מרבית התכונות הכימיות של החומר.

האקטינידים נמצאים בטבלה המחזורית במקומות 89–103 והם מרוכזים בשורה נפרדת מתחת לגוף הטבלה, שורת האקטינידים.

חלק ניכר מהיסודות האקטינידים מאופיינים ברדיואקטיביות ומשך חיים קצר למדי; רובם נוצרו באופן מלאכותי בכורים גרעיניים ובמעבדות מחקר, והם מוצקים בטמפרטורת החדר.

בשם "אקטינידים" משתמשים לעיתים כדי לציין יסודות כבדים מאוד, בעיקר בהקשר של אנרגיה גרעינית - כל היסודות המתאימים לשימוש כדלק גרעיני הם אקטינידים.

ראו גם
 לנתניד

קישורים חיצוניים



*
קטגוריה:יסודות כימיים